# Αρωνάς Πιερίας

### Από τη Βικιπαίδεια, την ελεύθερη εγκυκλοπαίδεια

Το μνημείο για τους πεσόντες του Αρωνά

Ο Αρωνάς είναι πεδινός οικισμός του νομού Πιερίας. Βρίσκεται στα δυτικά της Κατερίνης, σε υψόμετρο 90 μέτρων. Υπάγεται διοικητικά στο δήμο Ελαφίνας, του οποίου αποτελεί και Δημοτικό Διαμέρισμα, με 1 οικισμό. Έχει 388 κατοίκους, με βάση την απογραφή του 2001. Η κύρια ασχολία είναι η καλλιέργεια καπνού , σιτηρών και καλαμποκιού, ενώ λίγοι είναι αυτοί που ασχολούνται και με την κτηνοτροφία.

## [Επεξεργασία] Υποδομή

Το χωριό έχει Γυμναστικό Μορφωτικό Αθλητικό Σύλλογο, με την επωνυμία "Πιερικός Αρωνά". Ο κεντρικός ναός του χωριού είναι αυτός του Προφήτη Ηλία.Yπάρχουν επίσης η Παναγία, όπου και το Κοιμητήριο, καθώς επίσης και η Αγία Κυριακή, που γιορτάζει κάθε χρόνο στις 7 Ιουλίου. Ο Αρωνάς έχει ένα νηπιαγωγείο και γήπεδο. Στο κτίριο της Κοινότητας βρίσκεται και αγροτικό ιατρείο. Κοντά στον ποταμό Πέλεκα βρίσκεται ένα πάρκο αναψυχής, με πλατάνια.

## [Επεξεργασία] Ιστορικά στοιχεία

Η ονομασία του χωριού μας οδηγεί στην εποχή της Τουρκοκρατίας. Όταν ήταν εκεί οι Τούρκοι, υπήρχαν μελίσσια και έτσι το χωριό ονομάστηκε Αρωνάς. Γύρω στο 1950 κάποιοι θέλησαν να το αλλάξουν, τελικά όμως επικράτησε η άποψη όσων ήθελαν να παραμείνει ως είχε η ονομασία.

Αρχικά όταν ήρθαν οι πρώτοι κάτοικοι από Τουρκία, Ρωσία και Πόντο, στα 1922, ο Αρωνάς ήταν δασώδης. Ιδιόκτητο χωριό, αγοράστηκε από κάποιον τσιφλικά ονόματι Μαλάχ. Από εκεί περνούσε στα μέσα του εικοστού αιώνα και το περόφημο τρενάκι ντεκοβίλ, το οποίο μετέφερε λιγνίτη από το Μοσχοπόταμο. Σήμερα τον πληθυσμό απαρτίζουν Πόντιοι, Βλάχοι από τον Κοκκινοπλό και κάτοικοι από το Μοσχοπόταμο. Την τελευταία δεκαετία ήρθαν στο χωριό και Ρωσοπόντιοι.

Σύμφωνα με στοιχεία της δεκαετίας του ' 30[1] , στον Αρωνά υπήρχαν 46 μαθητές στο Δημοτικό Σχολείο του και ένας δάσκαλος.

Στη διάρκεια της ναζιστικής Κατοχής, το χωριό κάηκε από Γκεσταπίτες. Δύο άτομα από το χωριό σκοτώθηκαν κατά τον Εμφύλιο Πόλεμο. Την περίοδο 1948-1951 οι κάτοικοι αναγκάστηκαν και έφυγαν στην Κατερίνη. Μετά το 1959, ο κόσμος χρεοκόπησε και αναγκάστηκαν να κάψουν τα καπνά τους. Αργότερα, πολλοί από αυτούς μετανάστευσαν σε χώρες όπως η Γερμανία, η Σουηδία, η Αυστραλία και οι ΗΠΑ.

Ο Αρωνάς έγινε Κοινότητα το 1965. Μέχρι τότε ανήκε στο Δήμο Κατερίνης. Το 1998 υπάχθηκε στο Δήμο Ελαφίνας.

## [Επεξεργασία] Παραπομπές και σημειώσεις

1. ↑ "Καζταρίδη Ι. Φ., Κατερίνη: Από τη μικρή κώμη στην πολύτροπη πόλη" , σελ. 210

Δημοτικά Διαμερίσματα του Δήμου Ελαφίνας
Αρωνάς | Έλαφος |Εξοχή | Καταλώνια | Λαγόρραχη | Μοσχοπόταμος | Παλαιό Κεραμίδι | Τρίλοφος.

Ανακτήθηκε από "http://el.wikipedia.org../../../%CE%B1/%CF%81/%CF%89/%CE%91%CF%81%CF%89%CE%BD%CE%AC%CF%82_%CE%A0%CE%B9%CE%B5%CF%81%CE%AF%CE%B1%CF%82_15e4.html"

Κατηγορίες: Χωριά της Πιερίας | Δήμος Ελαφίνας

##### Views

- Άρθρο
- Συζήτηση
- Τελευταία έκδοση

##### Αναζήτηση